Na osnovu člana 24. Statuta JZUDoma zdravlja"Izudin Mulabećirović-Izo“Tešanj, člana 3. stav 3. Pravilnika o radu (broj:2346/17), Uredbe o postupku prijema u radni odnos u javnom sektoru u Zeničko-dobojskom kantonu (Sl.novine ZDK broj 8/19) i Odluke direktora broj 03-05-7-109/20., VD Direktor Dujsić dr Amir,specijalista internista;subspec.kardiolog, raspisuje:

**O G L A S**

za prijem u radni odnos

***I RADNO MJESTO***

1. Doktor medicine u Službi porodične medicine....................... 2 izvršioca na određeno vrijeme u trajanju 6 mjeseci uz proni rad 3 mjeseca
2. Doktor stomatologije,spec.pedodont....................................... 1 izvršilac na određeno vrijeme u trajanju 1 godinu uz probni rad od tri mjeseca
3. Dipl.edukator –rehabilitator VII stepen VSS ili drugi ciklus VSS ................................................................................................. 1 izvršilac na određeno vrijeme u trajanju 1 godinu uz probni rad od tri mjeseca
4. Medicinski tehničar u Službu HMP ....................................... 2 izvršioca na određeno vrijeme u trajanju 6 mjeseci uz probni rad od 30 dana
5. Medicinski tehničar u službi porodične medicine ................... 2 izvršioca na određeno vrijeme u trajanju 6 mjeseci uz probni rad od 30 dana
6. Fizioterapeutski tehničar ......................................................... 1izvršilac na određeno vrijeme u trajanju 6 mjeseci uz probni rad 30 dana
7. NK radnik na poslove čišćenja ................................................ 2 izvršioca na određeno vrijeme u trajnju 6 mjeseci uz probni rad od 30 dana

***II USLOVI***

Kandidati trebaju da ispunjavaju sljedeće :

***a.) Opšti uslovi :***

Kandidat treba ispunjavati opšte uslove za obavljanje poslova i radnih zadataka kako slijedi :

* da je državljanin BiH,
* da ima opštu zdravstvenu i poslovnu sposobnost,

***b.) Posebni uslovi :***

**Za radno mjesto pod rednim brojem 1.:**

* Završen Medicinski fakultet
* Položen stručni ispit
* Posjedovanje Licence za samostalan rad u zvanju doktora medicine

**Za radno mjesto pod rednim brojem 2.:**

* Završen Stomatološki fakultet
* Položen stručni ispit
* Položen specijalistički ispit iz preventivne i dječije stomatologije (pedodoncije)
* Posjedovanje Licence za samostalan rad u zvanju doktora stomatologije,spec. pedodonta

**Za radno mjesto pod rednim brojem 3.:**

* Završen edukacijsko-rehabilitacijski fakultet VII stepen VSS ili drugi ciklus VSS
* Jedna godina radnog iskustva na poslovima dipl edukatora-rehabilitatora

**Za radno mjesto pod rednim brojem 4.:**

* Završena medicinska škola opći smjer
* Položen stručni ispit u zvanju medicinska sestra/tehničar
* Posjedovanje Licence za samostalan rad u stečenom zvanju
* Završena edukacija BLS-a

**Za radno mjesto pod rednim brojem 5.:**

* Završena medicinska škola opći smjer
* Položen stručni ispit u zvanju medicinska sestra/tehničar
* Posjedovanje Licence za samostalan rad u stečenom zvanju

**Za radno mjesto pod rednim brojem 6. :**

* završena srednja medicinska ili druga odgovarajuća škola i stečeno zvanje fizioterapetskog tehničara
* položen stručni ispit
* posjedovanje važeće licence za samostalan rad izdatu od strane nadležne komore.

**Za radno mjesto pod rednim brojem 7. :**

* završena osnovna škola

**III POTREBNA DOKUMENTACIJA**

Uz prijavu na ovaj oglas dostaviti slijedeću dokumentaciju:

1. diplomu o završenom medicinskom fakultetu (za radno mjesto pod rednim brojem 1.)
2. diplomu o završenom stomatološkom fakultetu (za radno mjesto pod rednim brojem 2.)
3. Uvjerenje o položenom specijalističkom ispitu iz pedodoncije (za radno mjesto pod rednim brojem 2.)
4. Diplomu o završenom fakultetu i stečenom zvanju dipl.edukator-rehabilitator VII stepen ili drugi ciklus VSS (za radno mjesto pod rednim brojem 3.),
5. Diplomu o završenoj medicinskoj školi,opći smjer (za radno mjesto pod rednim brojem 4. i) 5.)
6. Diplomu o stečenom zvanju fizioterapeutski tehničar (za radno mjesto pod rednim brojem 6.),
7. Uvjerenje o položenom stručnom ispitu (za radno mjesto pod rednim brojem 1., 2., 4.,5 i 6.)
8. Licencu za samostalan rad (za radno mjesto pod rednim brojem 1., 2., 4., 5. i 6.)
9. Uvjerenje – licencu o završenoj edukaciji BLS-a ( za radno mjesto pod redim brojem 4.)
10. Diplomu o završenoj osnovnoj školi (za radno mjesto pod rednim brojem 7.)
11. Potvrdu o radnom iskustvu izdatu od strane pravnog lica gdje je sticano radno iskustvo u zvanju dipl.edukator-rehabilitator (za radno mjesto pod rednim brojem 3.)
12. Izvod iz matične knjige rođenih (svi kandidati)
13. Uvjerenje o državljanstvu (svi kandidati)

 Kandidati mogu dostaviti dokaz o statusu branioca ili članova njihovih porodica u smislu člana 2., 3. i 4. Zakona o dopunskim pravima branilaca i članova njihovih porodica (Sl.novine ZDK 1/14), koji je prijavljen na evidenciji Službe za zapošljavanje.

Prijava obavezno treba sadržavati sljedeće elemente: ime i prezime kandidata, adresa i broj telefona i e-mail adresa, radno mjesto na koje se prijavljuje kandidat, spisak dokumenata koji se prilaže uz prijavu i potpis kandidata.

Sva potrebna dokumentacija dostavlja se u ***originalu*** ili ***ovjerena kopija***. Uz prijavu obavezno dostaviti kratku biografiju /CV/ kao i lične podatke te tačnu kontakt adresu i kontakt telefon a tačnost ovih podataka kandidat potvrđuje svojim potpisom i za iste garantuje krivično i materijalno.

Kandidati koji budu izabrani, naknadno će dostaviti uvjerenje o zdravstvenoj sposobnosti.

**IV KRITERIJI ZA IZBOR KANDIDATA**

**IV1.**Postupak izbora kandidata zasniva se na razmatranju dostavljene dokumentacije i održanom pismenom i usmenom stručnom ispitu sa svakim kandidatom za radna mjesta pod rednim brojem 1.,2. I 3.

 **IV2.** Postupak izbora kandidata za radna mjesta pod rednim brojem 4.,5.,6. i 7.. zasniva se na razmatranju dostavljene dokumentacije i održanom intervju sa svakim od kandidata.

***V OPIS POSLOVA I OSNOVNA PLAĆA***

***V1.*** *doktor medicine u Službi porodične medicine*:

 Osnovna plaća: 1724,00KM

 Kratak opis poslova:

*Obavlja poslove porodičnog doktora u skladu sa Standardima i normativima u zdravstvu*: obavlja ljekarske preglede osiguranika i drugih lica, na osnovu utvrđene dijagnoze propisuje optimalnu terapiju za liječenje bolesti, prati rezultate liječenja bolesnika, obavlja sistematske preglede djece prilikom upisa u predškolske i školske ustanove, vrši zdravstvene usluge male hirurgije u skladu sa svojim stručnim sposobnostima i normativima suvremene medicine,nadzire, dijagnosticira i prati tok trudnoće kao i nadzor nad porodiljom i novorođenčetom,sprovodi mjere imunizacije utvrđene zakonom i drugim propisima prema kalendaru za redovne vakcinacije i vakcinacije po ukazanoj potrebi,vrši stručni nadzor nad radom medicinskog osoblja u timu porodične medicine i druge poslove iz nadležnosti porodičnog doktora

***V2*** *doktor stomatologije spec.pedodont*

 Osnovna plaća: 2068,00KM

Kratak opis poslova:

Djelatnost *doktora stomatologije spec. pedodonta u primarnoj zdravstvenoj zaštiti* obuhvata samostalno obavljanje poslova prevencije,dijagnostike, liječenja i rehabilitacije stomatoloških oboljenja, povreda i stanja primjenom savremenih postupaka i tehnologija u stomatologiji, te praćenjem dostignuća u razvoju stomatološke nauke.

Djelatnost *Doktor stomatolog speijalista u SK ambulanti preventivne i dječije stomatologije*

Obuhvata:Ekstrakcija vidljivog fraktiuranog korjena po zubu- kompliciranje vađenje zuba, Imobilizacija traumatiziranih /luksiranih/ zuba kompoziranim ili akrilnim splintom, incizija gingive kod otežanog nicanja, Kontrola ponašanja djeteta kod straha od stomatološkog tretmana, neodgođena replantacija sa imobilizacijom, prvi i kontrolni pregled djeteta sa poteškoćama u razvoju, djece sa hroničnim bolestima, fizičkim poteškoćama i mentalnim oboljenjem, rad sa trudnicama koje imaju hronične bolesti, fizičke poteškoće i mentalna oboljenja, Stomatološke usluge kod rizične trudnoće, i drugi poslovi iz domena specijalističke djelatnosti

**V3.** *Dipl.edukator-rehabilitator*:

 Osnovna plaća: 1340,00KM

 Kratak opis poslova:

Vrši prevenciju,rano otkrivanje i evidentiranje, dijagnostiku i tretman djece s intelektualnim teškoćama, motoričkim poremećajima i hroničnim bolestima i oštećenjem vida, primjenjuje vještine u smislu aplikacije stečenih saznanja u unapređenju svih područja razvoja djece s intelektualnim teškoćama, motoričkim poremećajima i hroničnim bolestima i oštećenjem vida; Planira i provodi specijalizirane edukacijsko-rehabilitacijske programe psihomotorne reedukacije sa djecom sa višestrukim smetnjama, poremećajima iz autističkog spektra i poremećajima verbalne i neverbalne komunikacije; Analizira društveni položaj i ostvarivanje prava djece s intelektualnim teškoćama, motoričkim poremećajima i hroničnim bolestima i oštećenjem vida; Provodi primjenu adaptiranih rehabilitacijskih tehnologija u edukaciji i rehabilitaciji; Vrši obuku o načinu korištenja specijalnih pomagala; Obavlja i druge poslove koji po prirodi spadaju u ovu grupu poslova;

**V4.** *Medicinski tehničar u službi HMP*:

 Osnovna plaća: 919,00KM

 Kratak opis poslova:

 Medicinska sestra u HMP ima odgovornost da vrši zdravstvene usluge, obradu rana i usluge urgentne medicine za koje je osposobljena u skladu sa normativima savremene medicine.Pored poslova iz grupe kartotekara i poslova u intervenciji posebni zadaci medicinske sestre u Službi HMP su da: vrši blagovremenu sterilizaciju medicinskih instrumenata potrebnih za rad na pružanju svih vrsta zdravstvenih usluga urgentne medicine; vrši stručnu, primarnu i sekundarnu obradu rana u granicama svoje osposobljenosti; obavlja poslove asistiranja doktoru pri obradi rana; vrši prijem pacijenata za pružanje zdravstvenih usluga HMP; vodi evidenciju o svim pruženim zdravstvenih uslugama HMP i istu dostavlja odgovarajućim službama Doma zdravlja; vrši trebovanje materijala za rad (lijekove, zavojni i drugi sanitetski materijal); vrši pravdanje utroška lijekova i ostalog materijala kroz protokol izvršenih usluga;obavlja po nalogu ljekara sve vrste medicinskih intervencija nad pacijentom

**V5.** *Medicinski tehničar u Službi porodične medicine*

Osnovna plaća: 919,00KM

 Kratak opis poslova:

*Medinska sestra – tehničar*

Vrši prijem pacijenata i pregled ispravnosti zdravstvene knjižice, poslove trijaže, odgovara na telefonske pozive – uređuje termine zakazivanja (daje savjete),uzima sestrinsku anamnezu i evidentira tegobe, evidentirajući sve informacije u karton pacijenta, radi EKG, labo nalaze, kao i druge nalaze prema mogućnosti, vrši neposrednu primjenu ampuliranih lijekova,vrši stručnu primarnu i sekundarnu obradu rana, ispiranje ušiju, klistiranje i kateteriziranje, i dr iz nadležnosti porodične sestre.

***V6*** *Fizioterapeutski tehničar*

 Osnovna plaća: 919,50KM

 Kratak opis poslova:

Neposredno radi na aplikaciji fizikalne terapije propisane od strane ordinirajućeg doktora,

Vrši edukaciju bolesnika i povrijeđenih, kao i članova njihovih porodica za kućnu i samostalnu primjenu terapije, Vodi evidenciju aplicirane terapije kroz zdravstveni karton pacijenta, Obavlja i druge poslove po nalogu pretpostavljenog.

**V7**. *Spremačica*

 Osnovna plaća: 459,50

 Kratak opis poslova:

Vrši pripreme za održavanje prostorija koje su joj određene (pribavljanje pribora, metle, četke, kante za vodu, deterdženta i drugo), Vrši čišćenje podova, randih površina, mokrog čvora i dr. Radnih prostorija dva puta dnevno, iznosi otpatke smeća na odgovarajuće mjesto iz prostorija i čisti vanjski prostor ispred ulaza, čišćenje prozorskih stakala i druge stolarije, Prikuplja prljav veš i odvozi ga na pranje u vešeraj, trebuje i donosi čisti veš,obavlja loženje u područnoj ambulanti kao i druge poslove iz domena higijeničarskih poslova.

**VI POSTUPAK PRIJAVLJIVANJA**

Prijave na Oglas sa dokazima o ispunjavanju uslova dostaviti u koverti sa naznakom “Prijava na Javni oglas za radno mjesto (navesti koje) – ne otvaraj – otvara Komisija” na adresu : JZU“DOM ZDRAVLJA”Izudin Mulabećirović-Izo“ Tešanj, ul. Braće Pobrić 17, 74260 Tešanj

 **Prijave se dostavljaju u roku od 8 (osam) dana od dana posljednjeg objavljivanja**.

Javni oglas biće objavljen u Dnevnom listu „Oslobođenje“, na web stranici JZU Doma zdravlja Tešanj, web stranici Općine Tešanj i web stranici Službe za zapošljavanje ZDK Zenica.

Neblagovremene i nepotpune prijave neće se razmatrati.

 VD DIREKTOR

 Dujsić dr Amir

 specijalista internista;subspec.kardiolog